Document ID: 32008D0177

ROZHODNUTIE KOMISIE
z 25. februára 2008,
ktorým sa mení a dopĺňa rozhodnutie 96/550/ES, ktorým sa povoľuje metóda klasifikácie jatočných tiel vo Fínsku
[oznámené pod číslom K(2008) 692]
(Iba znenia vo fínskom a švédskom jazyku sú autentické)
(2008/177/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 3220/84 z 13. novembra 1984, ktorým sa určuje stupnica Spoločenstva pre klasifikáciu trupov z ošípaných (1), a najmä na jeho článok 5 ods. 2,
keďže:
(1)
Rozhodnutím Komisie 96/550/ES (2) sa povoľujú dve metódy [Hennessy grading probe (HGP4), Intrascope/Optical probe] klasifikácie jatočných tiel ošípaných vo Fínsku.
(2)
Fínsko požiadalo Komisiu o povolenie aktualizácie jedného vzorca a používania jednej novej metódy klasifikácie jatočných tiel ošípaných a predložilo výsledky svojich pokusných pitiev v druhej časti protokolu ustanoveného v článku 3 ods. 3 nariadenia Komisie (EHS) č. 2967/85 z 24. októbra 1985, ktorým sa ustanovujú podrobné pravidlá uplatňovania stupnice Spoločenstva na klasifikáciu jatočne opracovaných tiel ošípaných (3).
(3)
Na základe posúdenia tejto žiadosti sa dospelo k názoru, že podmienky na povolenie týchto klasifikačných metód sú splnené.
(4)
Rozhodnutie 96/550/ES by sa preto malo zodpovedajúcim spôsobom zmeniť a doplniť.
(5)
Opatrenia ustanovené v tomto rozhodnutí sú v súlade so stanoviskom Riadiaceho výboru pre bravčové mäso,
PRIJALA TOTO ROZHODNUTIE:
Článok 1
Rozhodnutie 96/550/ES sa mení a dopĺňa takto:
1.
V prvom odseku článku 1 sa dopĺňa táto zarážka:
„-
prístroj ‚AutoFom‘ a hodnotiace metódy s ním spojené, podrobnosti sú uvedené v časti 3 prílohy.“
2.
Príloha sa mení a dopĺňa v súlade s prílohou k tomuto rozhodnutiu.
Článok 2
Toto rozhodnutie je určené Fínskej republike.
V Bruseli 25. februára 2008

Labels: 12
18
17